Nízky tlak
Dobrý deň,Už1 rok, mám nízky tlak. 87/74/85 alebo- 90/7271 a rôzne. Vypijem 2 veľké kávy, ale  tlak sa mi nezmení, aj keď cvičím. Pijem vodu, Skôr sa mi robia kruhy pred očami. U internistky mi merá tlak a tam mám 150 /80/70, 155/74/72, V kľude a tlak mám vysoký a doma mám nízky. Čo mi pomôže?
Dobrý deň,
ďakujeme za Vašu otázku.
Problematike nízkeho krvného tlaku a možnostiam jeho zvýšenia sa v minulosti venovala kolegyňa, ktorej odpoveď Vám prikladám v nasledujúcom
odkaze
.
Dôležité je aj správne meranie krvného tlaku v domácom prostredí. Tlak sa odporúča merať pravidelne, ideálne vždy v rovnakom čase, najlepšie ráno. Neodporúča sa ho merať niekoľkokrát denne, pretože to môže priniesť skresľujúce výsledky. Na meranie je vhodné používať ramenný manžetový tlakomer, ktorý má spoľahlivejšie výsledky ako napríklad zápästný. Meranie tlaku má prebiehať v sede, v pokoji a ruku, na ktorej sa vykonáva meranie, je potrebné uložiť voľne na podložku. Meranie tlaku sa odporúča opakovať 2-3x po sebe s približne 2 minútovým časovým odstupom a namerané hodnoty spriemerovať. V prípade výrazne odlišných nameraných hodnôt krvného tlaku prichádzajú do úvahy aj technické nedostatky tlakomera, ktorým zaznamenávate krvný tlak doma. Možnosťou je preverenie správnej kalibrácie prístroja.
Vysoký krvný tlak u lekára sa môže objvaovať aj v dôsledku nadmernej nervozity z lekárskeho prostredia. Hypertenzia v ambulancii lekára je pomerne bežný a častý jav.
Vzhľadom na to, že uvádzate evidenciu v internej ambulancii, odporúčam Vám tieto nezrovnalosti v hodnotách krvného tlaku konzultovať primárne s ošetrujúcim lekárom, ktorému je podrobne známy Váš zdravotný stav.
Prajem pekný zvyšok dňa.
S pozdravom
PharmDr. Veronika Kiabová